CELEX: 32011D0415
Language: sl
Date: 2011-07-14 00:00:00
Title: 2011/415/EU: Sklep Komisije z dne 14. julija 2011 o popravku Direktive 2010/19/EU o spremembi Direktive Sveta 91/226/EGS in Direktive 2007/46/ES Evropskega parlamenta in Sveta zaradi prilagoditve tehničnemu napredku na področju sistemov za preprečevanje škropljenja izpod koles za nekatere kategorije motornih in priklopnih vozil v zvezi s spremembo prilog k Direktivi 2007/46/ES  Besedilo velja za EGP

15.7.2011   
            
            
               SL
            
            
               Uradni list Evropske unije
            
            
               L 185/76
            
         SKLEP KOMISIJE
   z dne 14. julija 2011
   o popravku Direktive 2010/19/EU o spremembi Direktive Sveta 91/226/EGS in Direktive 2007/46/ES Evropskega parlamenta in Sveta zaradi prilagoditve tehničnemu napredku na področju sistemov za preprečevanje škropljenja izpod koles za nekatere kategorije motornih in priklopnih vozil v zvezi s spremembo prilog k Direktivi 2007/46/ES
   (Besedilo velja za EGP)
   (2011/415/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (1) ter zlasti člena 39(2) Direktive,
   ob upoštevanju naslednjega:
   
               (1)
            
            
               Pri sprejetju Direktive Komisije 2010/19/EU z dne 9. marca 2010 o spremembi Direktive Sveta 91/226/EGS in Direktive 2007/46/ES Evropskega parlamenta in Sveta zaradi prilagoditve tehničnemu napredku na področju sistemov za preprečevanje škropljenja izpod koles za nekatere kategorije motornih in priklopnih vozil (2) je prišlo do napake. Z Direktivo 2010/19/EU so bile uvedene usklajene zahteve v zvezi s sistemi za preprečevanje škropljenja izpod koles za vse kategorije vozil iz Direktive Sveta 91/226/EGS (3). V skladu s tem sta bili spremenjeni tudi prilogi IV in XI k Direktivi 2007/46/ES v navedeni direktivi zaradi prilagoditve tehničnemu napredku. Ker sta bili navedeni prilogi že nadomeščeni z Uredbo Komisije (ES) št. 1060/2008 z dne 7. oktobra 2008 o nadomestitvi prilog I, III, IV, VI, VII, XI in XV k Direktivi 2007/46/ES Evropskega parlamenta in Sveta o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (4) ter spremenjeni z več uredbami, je treba njune naknadne spremembe uvesti tudi z uredbo. Zato je zaradi pravne jasnosti primerno popraviti Direktivo 2010/19/EU.
            
         
               (2)
            
            
               Zato je treba člen 2 Direktive 2010/19/EU črtati.
            
         
               (3)
            
            
               Ukrepi, predvideni s tem sklepom, so v skladu z mnenjem Tehničnega odbora za motorna vozila –
            
         SPREJELA NASLEDNJI SKLEP:
   Člen 1
   V Direktivi 2010/19/EU se črta člen 2.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 14. julija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 263, 9.10.2007, str. 1.
   
      (2)  UL L 72, 20.3.2010, str. 17.
   
      (3)  UL L 103, 23.4.1991, str. 5.
   
      (4)  UL L 292, 31.10.2008, str. 1.